АҞӘА, ажьырныҳәа 6 - Sputnik. Урыстәыла аиҳабыра ишьақәнарӷәӷәеит аҳәынҭқарратә супермаҵзура "Иреиҳау аҵараиурҭақәа онлаин аҭалара" аусушьа ҳәа аанацҳауеит РИА Новости. Абри азы аусԥҟа кьыԥхьуп азинтә информациа аофициалтә портал аҿы.
Ари аҿыцлагалара иабзоураны абитуриентцәа дистанциала аҵараиурҭа аҭаларатә компаниа шцо иахылаԥшлар рылшоит. Иҭаланы иҟарҵо зегьы шьақәдырӷәӷәалароуп аелектронтә напынҵамҭа ала.
"Асупермаҵзура актәи аетап хықәкыс иамоуп аҵараиурҭақәа рахь абитуриентцәа рыдкылара", - ҳәа аҳәоит адокумент аҿы.
Амаҵзура аусуразы аҭакԥхықәра адуп Ацифратә министрра, Аҵареи аҭҵаарадырреи рминитсрра, Урыстәыла аҵарахылаԥшра.
Ари амаҵзура аусура иаларган 2020 шықәса рашәарамзазы, усҟан уи рҽадыркылеит 54 ҵараиурҭа, 2021 шықәсазы даҽа 137 ҵараиурҭа адокументқәа онлаинла ирыдыркылалоит, 2022 шықәса инаркны акәзар, атәыла зегьы амҽханакуеит.
Иара убас шәаԥхьар ҟалоит:
-
Аквотақәа, агрантқәа, астипендиақәа: ироуазеи аҳәаанырцәтәи астудентцәа Урыстәыла